پێرستی مەدالیاکانی ئۆڵۆمپیادی ھاوینەی ١٩٧٦
پێرستی مەدالیاکانی ئۆڵۆمپیادی ھاوینی ١٩٧٦، پێک دێت لەو وڵاتانەی بوونەتە براوەی یەکێک لە مەدالیاکانی ئۆڵۆمپیادی ھەژدەھەمی ھاوینە، بە فەرمی ناسراوە بە یارییەکانی ئۆڵۆمپادی ٢١، کە لە ١٧ی تەممووز تا ١ی ئابی ١٩٧٦ لە مۆنتریال لە کێبێک لە کەنەدا بەڕێوەچوو. بە گشتی ٦٠٨٤ وەرزشوان لە ٩٢ وڵاتەوە پێشبڕکێیان کرد.بیست و ھەشت وڵاتی ئەفریقا بایکۆتی ئەم خولەیان کرد. ئەم بڕیارە لە وەڵامی بەشداریکردنی نیووزلەندا، چونکە تیمی نیشتمانی یەکێتی ڕەگبی (ئۆڵ بلاکز) بەردەوام بوو لە یاری ڕەگبی لەگەڵ باشووری ئەفریقا کە لە ساڵی ١٩٦٤ەوە بەھۆی سیاسەتەکانی ئاپارتایدەوە لە یارییەکانی ئۆڵۆمپی قەدەغەکرابوو.

وەرزشوانانی ٤٢ وڵات بەلایەنی کەمەوە یەک مةدالیایان بەدەستھێنا و ٥١ وڵاتیش لە پێرستی مەدالیاکان بە بەتاڵی مانەوە. یەکێتی سۆڤیەت زۆرترین ژمارەی مةدالیای زێڕ (٤٩) و کۆی گشتی (١٢٥) بەدەستھێنا. تایلەند و بەرمودا یەکەم مەدالیای مێژووی ئۆڵۆمپیادیان بەدەستھێنا. ئۆڵۆمپیادی ھاوینەی مۆنتریال نەک تەنھا لە ڕووی دارایییەوە بۆ کەنەدا کارەساتبار بوو؛ لەگەڵ ئەوەی کە وڵاتی میواندار بوو، بەڵام نەیتوانی یەک مەدالیای زێڕ بەدەستبھێنێت. بەگشتی پلەی ٢٧ی ڕیزبەندی مەدالیاکانی بەدەستھێنا، کە ئەمەش خراپترین ئەنجامە لە مێژووی یارییەکانی ئۆڵۆمپیادی ھاوینە کە وڵاتێکی میواندار تۆماری کردبێت.نیکۆلای ئەندریانۆڤ لە یەکێتی سۆڤیەت حەوت مەدالیای بەدەستھێنا (چوار زێڕ و دوو زیو و یەک برۆنز)، بووە خاوەنی زۆرترین مەدالیا لەم خولەدا.

پێرستی مەدالیاکان 
پێرستی مەدالیاکانی ئۆڵۆمپیادی ھاوینەی ١٩٧٦، بە پشت بەستنە بە سەرچاوەکانی لێژنەی ئۆڵۆمپیادی نێودەوڵەتی (IOC)، جگە لە لێژنەی ئۆڵۆمپیاد چەندین سەرچاوەی دیکە ھەیە باس لە ئاماری جیاوازتر دەکەن، بەڵام دەستەی بەرێوەبەری یارییەکانی ئۆڵۆمپیاد بە سەرچاوەی فەرمی دادەنرێت بۆ ئەم بابەتە. ڕیزبەندییەکە بەپێی مەدالیاکانی زێر دانراون، لە کاتی یەکسان بوون لە زیرەکان مەدالیای زیو لە بەرچاو دەگیرێت، ھەروەھا لە یەکسان بوون لە مەدالیای زیو، مەدالیای بڕۆنز لە بەرچاو دەگێریت، لە ئەگەر یەکسان بوون لە سەرجەم زێر و زیو و بڕۆنز یەکسان بێت ئەوە ڕیزبەندییەکە بەپێی ئەلف و بێ دەبێت، ئەمەش سیستەمێکە IOC پەیرەوی دەکات.

بەستەرە دەرەکییەکان

سەرچاوەکان 

خشتەی مەدالیاکانی ئۆڵمپیادی ھاوینە